بیرلشگن ملتلر تشکیلاتی قاچقین لر بوییچه کمیشنرلیگی تامانیدن بیریلگن بیاناتده, اوکراین لیک مهاجر لر حقیده معلومات بیریلدی.
بیاناتده, 24- فبروری دن 19- اپریل گه قدر 5 میلیون 34 مینگ 439 نفر اوکراین لیک نینگ قوشنی اولکه لر گه اوتگن لیگی معلوم قیلیندی.
خوددی شوو کیشی لرنینگ یریمی دن کوپراغی نینگ پولند گه کیتگن لیگی بیلدیریلدی.
اوکراین لیک لرنینگ اینگ کوپ پولند (2 میلیون 825 مینگ 463), رومانیا (757 مینگ 47), روسیه (549 مینگ 805),  هنگری (471 مینگ 80), مالدوا (426 مینگ 964) و سلواکیا (342 مینگ 813) و بلاروس (23 مینگ 759) گه کیتگن لیگی بیلدیریلگن بیاناتده, دونیتسک و لوهانسک منطقه لریدن هم فبروری آیی نینگ 18- و 23- کون لری آره سیده 105 مینگ کیشی نینگ روسیه گه اوتگن لیگی معلوم قیلیندی.
روسیه نینگ اوکراین گه قره تیلگن هجوم لری نینگ باشله گن کوندن (24- فبروری) بیری اوروش سببلی, 12 میلیون دن آرتیق کیشی اوز اوی نی ترک ایتگن.
خلق ارا کوچ تشکیلاتی عمومی سکرتری آنتونیو ویتورینو, بیرلشگن ملت لر تشکیلاتی خوفسیزلیک کینگشی گه بیرگن معلوماتیده, اوکراینده, روسیه نینگ هجوم لری آرتگن سری, کتته لر و باله لر نینگ روانی ضرورت لری نینگ آرته دیگن لیگی نی بیلدیردی.
عینی دمده ویتورینو, عیال لر و باله لرنینگ قاچاقچی لر, منفی استفاده و جنسی زورانلیک لردن قورینیشی کیره ک ایکن لیگی نی معلوم قیلدی.
اوکراینده گی باله لرنینگ یریمی دن آرتیغراغی نینگ مهاجر بولگن لیگی نی معلوم قیلگن ویتورینو, بو باله لر گه میزبان لیک قیلیاتگن اولکه لرنی, آته- آنه سیدن اجره لگن باله لرنی انیقلش و عایله لری و قرینداش لری بیلن بیرلشتیریش بوییچه همکارلیک قیلیش گه چقیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
